Asiyesikia la mkuu huvunjika guu

ASIYESIKIA LA MKUU HUVUNJIKA GUU. 
Methali hii yenye falsafa belele na uhondo tosha ina maana ya kwamba mtu anaposhauriwa na watu waliomzidi umri au wazazi wake kuhusu athari mbaya asimadharau. Watu wengine wanaposhauriwa na wazazi wao, huwa na ugomvi na kutoyatilia maanani maneno wanayoambiwa. Aidha, lisani hii ina landana kenyekenye na ile isemayo kuwa asiyefunzwa na mamaye hufunzwa na ulimwengu. 
Mengulu alilipata jina hili kwa maringo yake. Alikuwa mwenye kiuno cha nyigu, mabega ya kuchuchumaa, miguu ya cherehani na macho yaliyo meremeta metu metu kama mbalamwezi. Uzuri wake ungedhani Mola alichukua siku kumi kumuumba. Hata kipofu angedhani uzuri wake ulikuwa wa milioni kumi. 
Mengulu alikuwa kifua mbele hadi darasa la saba. Alikuwa mwenye bidii masomoni, aliwaheshimu wazazi wake na walimu shuleni. Aliwaheshimu wakubwa kwa wadogo. Kwani wazee wa busara na tabasuri hawakuenda upogo waliposema chenye sifa kipewe sifa. Wazazi wake walikuwa na bidii za mchwa wajengao vichuguu vyao kwa mate kumlipia karo mtoto wao. 
Mengulu alipofika muhula wa pili katika darasa la saba, alianza kubadili tabia kwani nyakanga wa kale waligonga ndipo wapoamba, mgema akisifiwa tembo hulitia maji. Alijiunga na rafiki mbaya. Mengulu alipendana na rafiki yake kufa kuzikana. Walimu na wazazi walijaribu kwa udi na ubani kumkanya Mengulu aepukane na rafiki huyo. Mengulu hakusikia la mwadhini wala mteka maji msikitini. 
Kwani ilikuwa ni sawasawa na kumpigia mbuzi gitaa mcheza ngoma nani? Ama kweli Mengulu ajiunga kwenye kaburi la sahau na kusahau kuna magonjwa hatari. Wazazi wake waliamua kumuachia dunia mtoto wao. Ama kweli dunia ni mwendo wa ngisi, waambavyo wanamantiki na wanatiki. 
Mengulu alijiunga kwenye mapenzi na rafiki yake. Mwia si mwia, Mengulu alianza kuota vipele mwili mzima. Rafiki yake alikuwa na virusi vya ukimwi. Alipogundua kwamba rafiki yake alikuwa akiugua virusi vya ukimwi, alianza kulia kwa uchungu sana lakini kilio si dawa, dawa ya moto ni moto chambilecho mikota wa lugha. 
Mengulu alikonda na kukondeana kama sindano. Alianza kujuta na kuyakumbuka maneno ya wazazi wake na walimu. Lakini mikota wa lugha hawakuenda nje ya kanuni za sheria waliposema ya kwamba, majuto ni mjukuu huja baadaye. Ugonjwa ulimchukuwa Mengulu na akawa hasemeki wala hasemezeki. Baada ya siku kadhaa ugonjwa ulimzidi na akapelekwa hospitali. Ghafla bin vu! Mengulu alikata kamba na kuiacha dunia. 
Mengulu aliwapa wanakijiji funzo la kwamba uwaheshimu watu waliokuzidi umri na kuepukana na marafiki wabaya. Kwani kunabaadhi ya vijana waliokuwa karibu kusombwa na hali ya Mengulu. Watoto wadogo wanahimizwa kuwaheshimu wavyele wao kwani heshima ni muhimu sana.